《入峡诗》
宋代·张嵲

微王大峡何峥嵘，叠嶂层峦碍飞鸟。
石壁排空何可凿，拽云蒸雾无昏晓。
凝思天地始胚胎，清川一道何从来。
联峰既非巨灵擘，绝岸不闻神禹开。
两山中断缘何许，异事人传向开府。
凿石穿云神鬼愁，至今行迹行人睹。
从此奔流出乱山，东汇沮漳入荆楚。
鳞鳞山树经寒碧，枝侵雨露根连石。
境胜应来仙驭游，岩深定有蛟龙宅。
君侯事迹已湮沉，流水年年石上深。
山川不改时代积，徒使人兴万古心。
土人事神何敢侮，桂酒春秋荐椒糈。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。